
                                 HOTĂRÂREA NR.471
privind aprobarea bilanţului energetic al Sistemului Public de Alimentare cu Energie Termică al S.C. Termo Urban Craiova S.R.L. și a pierderilor tehnologice pentru punctele termice și centrale termice,  pentru anul 2024
  Consiliul Local al Municipiului Craiova, întrunit în şedinţa ordinară din data de 27.11.2025;

           Având în vedere referatul de aprobare nr.376886/2025, raportul nr.382294/2025  întocmit de Direcţia Servicii Publice și raportul de avizare nr.383947/2025 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea bilanţului energetic al Sistemului Public de Alimentare cu Energie Termică al S.C. Termo Urban Craiova S.R.L. și a pierderilor tehnologice pentru punctele termice și centrale termice,  pentru anul 2024 și avizele nr.39/2025 al Comisiei I-Buget Finanţe, Studii, Prognoze şi Administrarea domeniului, nr.27/2025 al Comisiei II - Urbanism, protecţia mediului şi conservarea monumentelor, nr.33/2025 al Comisiei III-Servicii Publice, Liberã Iniţiativã şi Relaţii Internaţionale şi nr.41/2025 al Comisiei V-Juridică, Administraţie Publică şi Drepturi Cetăţeneşti;
           În conformitate cu prevederile art.1 alin.2 lit.d din Legea serviciilor comunitare de utilităţi publice nr.51/2006, republicată, cu modificările şi completările ulterioare, Legii nr.325/2006 privind serviciul de alimentare cu energie termică, cu modificările și completările ulterioare, Ordonanței Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, Ordinul Autorităţii Naţionale de Reglementare în Domeniul Energiei nr.71/2024 pentru aprobarea Metodologiei de stabilire, ajustare şi modificare a preţurilor şi tarifelor aferente activităţilor de producere, transport, distribuţie şi furnizare a energiei termice din cadrul serviciului public de alimentare cu energie termică în sistem centralizat, cu excepţia producerii energiei termice în centrale de cogenerare  şi Ordinului A.N.R.E. nr.113/2022;

Potrivit Avizului A.N.R.E. nr.47/04.11.2025;
           În temeiul art. 129 alin.2 lit. d, coroborat cu alin.7 lit. n, art.139, alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările şi completările ulterioare;
HOTĂRĂŞTE:
Art.1. Se aprobă Bilanţul energetic al Sistemului Public de Alimentare cu Energie Termică al Municipiului Craiova pentru anul 2024,  prevăzut în anexa care face parte  integrantă din prezenta hotărâre.
Art.2. Se aprobă pierderile tehnologice de energie termică în cuantum de 30,10% pentru rețeaua de distribuție racordată la punctele termice şi de 29,48%  pentru rețeaua de distribuție racordată la centralele termice (producere şi distribuţie), pentru anul 2024.
Art.3. Se aprobă pierderile induse de prestarea serviciului public de producţie, transport, distribuţie şi furnizare a energiei termice pentru populaţie în sistem centralizat în cuantum de 5,08% pentru rețeaua de distribuție racordată la punctele termice şi de 1,93%  pentru rețeaua de distribuție racordată la centralele termice (producere şi distribuţie), pentru anul 2024.

Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Servicii Publice şi S.C. Termo Urban Craiova S.R.L. vor aduce la îndeplinire prevederile prezentei hotărâri.

